Középfokú intézménybe történő beiratkozás folyamata a 2024/2025-ös tanévre vonatkozóan

# A SZÜLŐ TEENDŐI A BEIRATKOZÁS ELŐTTI IDŐSZAKBAN

* + Az e-Ügyintézés felületén **2024. június 19.** és **2024. június 26. közötti időszakban** lesz lehetősége a szülőknek vagy más törvényes képviselőknek, hogy gyermekeik adatait előzetesen, online módon beküldjék a középiskolába a „Beiratkozás középfokú intézménybe” (BKI) folyamat segítségével.
  + A szülők/törvényes képviselők csak azon intézményben találják meg gyermekük adatait, ahová a gyermek felvételt nyert.
  + A beiratkozáskor történő személyes megjelenéskor az eredeti, aláírt példányokat a szülő/törvényes képviselő magával tudja vinni a középfokú intézménybe.

# TEENDŐK A BEIRATKOZÁS NAPJAIN

A 2023/2024. tanév rendjéről szóló 30/2023. (VIII. 22.) BM rendelet alapján **2024. június 26-28.** között zajlik **a középfokú iskolákban a beiratkozás**.

**A Kecskeméti Bolyai János Gimnáziumban a beiratkozás 2024. június 27-én 9-13-ig lesz.**

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 45/A. §-a leírja, hogy a középfokú iskolába történő

beiratkozáskor be kell mutatni a személyazonosító igazolványt, valamint az általános iskolai tanulmányok befejezését igazoló bizonyítványt.

A rendeletben meghatározott feladat csak személyes megjelenéssel teljesíthető, ezért a középfokú iskolába történő beiratkozáskor az iskolában a **SZEMÉLYES MEGJELENÉS KÖTELEZŐ**!